પંચશીલ બુદ્ધ વિહારના એક અગ્રણી રમેશ મનવર કહે છે, ‘અમદાવાદ કે ગુજરાતના અન્ય કોઇ પણ ધર્મનાં દેવસ્થાનોના મુખ્ય દરવાજાની બાજુમાં મટન-ઇંડાં કાઉન્ટર, લારીઓ કે અન્ય દબાણ જોવા મળતાં નથી. કમનસીબે પંચશીલ બુદ્ધ વિહારના મુખ્ય દરવાજાની બહાર જ આવી અનિચ્છનીય પ્રવૃત્તિઓ ફૂલી-ફાલી છે. કોર્પોરેશનના સત્તાવાળાઓ સમક્ષ પણ લારીઓ હટાવવાની ઉગ્ર રજુઆત કરી ચુક્યા છે પરંતુ તંત્ર આંખ આડા કાન કરી રહ્યું છે.